Jet-serien

Jet-serien er det norske navnet på en bokserie som består av 24 eventyr- og mysterie-romaner av John Blaine, et pseudonym for forfatterne Harold L. Goodwin (forfattet alle titlene) og Peter J. Harkins (med-forfatter på de første tre.)

Serien ble publisert av Grosset&Dunlap mellom 1947 og 1968, med den tidligere upubliserte tittelen The Magic Talisman trykket i 1990 i begrenset utgave som den 24. og avsluttende boka.Axe, John. All About Collecting Boys' Series Books. Hobby House Press, Inc., 2002. I Norge ble bøkene utgitt av Forlagshuset. Omslagsillustratør var Sten Nilsen.

I serien bor tenåringen Rick Brant og hans tidligere marinejeger-kamerat, Don Scotty Scott på Spindrift Island utenfor kysten av New Jersey, hvor Ricks far Hartson Brant leder Spindrift-stiftelsen, som består av en gruppe av vitenskapsmenn. Rick og Scotty er involvert i ulike eventyr både hjemme og utenlands. Ved siden av Hartson Brant, er de tilbakevendende støttespillerne i serien blant andre:

 Barbara "Barby" Brant, Rick sin lillesøster.
 Chahda, en ressursrik og nyttig ung gutt fra India, som lærte alt han vet fra å lese almanakker, deriblant å snakke engelsk.
 Janice Miller (Jan), datteren til Dr. Walter Miller, en vitenskapsmann og Barbara's venn.
 Dismal ("Diz"), Brant familiens hund
 Steve Ames, en agent i "JANIG", den oppdiktede gruppen Joint Army-Navy Intelligence Group

Ulike Spindrift-medlemmer dukker også opp flere ganger:

 Hobart Zircon, en fysiker
 Julius Weiss, en matematiker
 Parnell Winston, en cybernetiker
 Tony Briotti, en arkeolog
 John Gordon, en rakettdesigner

Rick Brant-serien har en vitenskapelig tone (den blir betegnet som "vitenskapseventyr"). Vitenskapen i historiene er realistisk vitenskap, ulikt fantasivitenskapen i Tom Swift-bøkene.

Hal Goodwin var en populærvitenskapforfatter med en solid teknisk bakgrunn og en skrivestil ulikt det vanlige for ungdomseventyr. Bøkene er spenningsfulle, godt regissert, atmosfæriske, og beriket med humor og spisse karakteristikker så vel som personlig erfaring hos personene. Eksotiske steder som tropiske øyer, jungler på Filippinene, og Himalayafjellene ble gitt levende og detaljerte beskrivelser. Også i et variert utvalg av spesialiserte yrker og hobbyer som for eksempel dykking, infrarød fotografering, modell-raketter og det uunngåelige spionasjearbeidet ble det gitt detaljerte og virkelige beskrivelser. Rick var også en privatflyger som eide sine egne fly, og han brukte dem i en rekke av bøkene. Hans første fly var angivelig en Piper J-4 og i senere bøker en Stinson 108. Likt med Ken Holt-serien, tiltrakk fortellingene seg et litt eldre publikum enn de typiske boktitlene fra Grosset & Dunlap gjorde. (Ken Holt hadde en birolle i The Flying Stingaree, og Rick lånte ham noen av oppfinnelsene sine i The Mystery of the Plumed Serpent, etter enighet mellom de respektive forfatterne.)

Utgiverne var imot å inkludere noe overnaturlig i serien. En tvetydig slutt i "Mysteriet med det Blå Spøkelset" ble droppet, og en hel bok (Den magiske talismanen) ble avvist på grunn av at den inkluderte ESP-elementer. Denne forsvunnede historien ble publisert utenom, i en uavhengig utgave i 1990.

Fra starten av 1980-åren begynte Grosset & Dunlap å overføre rettighetene til forfatteren Hal Goodwin. Rettighetene er nå eid av stiftelsen John Blaine/Rick Brant Trust. Goodwinfamilien har jobbet med å trykke opp bøkene igjen, og begynte med de sjeldnere fire siste bøkene.

Rick Brant ble ikke adaptert til andre underholdningsmedier. Men 9. november 2010 ble en e-bok navngitt som "The Rick Brant Science-Adventure Series" sluppet på Amazon for Kindle eReader med 11 av de originale romanene.

 Liste over utgitte bøker 

 Norske titler 
 Rakettens skygge (The Rocket's Shadow) (1951) -Rick møter Scotty og etterforsker sabotasje mot Spindrifts eksperimentelle rakett.
 Den forsvunne by (The Lost City) (1951) -Rick og Scotty reiser til Himalayafjellene for å sette opp en radarstasjon for å reflektere et radarsignal til og fra Månen. Chahda blir introdusert i serien.
 På jakt etter gull (Sea Gold) (1952) -Rick og Scotty får jobb på en ny fabrikk for å utvinne mineraler fra sjøvann, og etterforske mulig sabotasje.
 Havdypets hemmelighet (100 Fathoms Under) (1952) -Rick og Scotty reiser til sør i Stillehavet på leting etter en arkeologisk gjenstand fra oldtiden.
 Det hviskende skrins gåte (The Whispering Box Mystery) (1953) -Rick og Scotty løper om kapp med tiden for å stoppe en spionring fra å bruke et paralyserende våpen til å stjele statshemmeligheter. (JANIG og Steve Ames blir introdusert i serien)
 Smuglerredet (Smugglers' Reef) (1953) -Rick og Scotty bruker et infrarødt kamera for å samle bevis mot smugglere.
 Fantomhaien (The Phantom Shark) (1953) -Rick og Scotty krysser stien med en morderisk perletyv sør i Stillehavet.
 Tungtvann-mysteriet (The Caves of Fear) (1954) -Rick og Scotty reiser til Himalayafjellene igjen, denne gangen for å stanse radioaktivt materiale fra å havne i gale hender.
 På livet løs (Stairway to Danger) (1954) -Rick og Scotty slåss mot en hardbarket og desperat kriminell i en forlatt fornøyelsespark.
 Gulljakt blant hodejegere (The Golden Skull) (1955) -Rick og Scotty leter etter et hellig relikvie i Filippinene.
 I kamp med froskemennligaen (The Wailing Octopus) (1956) -På en badeferie på Jomfruøyene snubler Rick og Scotty over livsfarlige spioner.
 Rick Brant og radiogjengen (The Electronic Mind Reader) (1957) -Rick og Scotty blir lamslått av at en vitenskapsmann etter den andre blir offer for en ondskapsfull maskin. (Janice Miller blir introdusert i serien.) 
 Rick Brant og rakett-mysteriet (The Scarlet Lake Mystery) (1958) -Rick og Scotty besøker en rakettbase i Nevada, og blir utsatt for sabotasje og Rick kommer i en livsfarlig situasjon.
 Rick Brant på piratjakt (The Pirates of Shan) (1960) -Rick og Scotty leter etter forskere fra Spindrift, kidnappet av pirater på Filippinene.
 Rick Brant og mysteriet med det blå spøkelset (The Blue Ghost Mystery) (1960) -Rick og Scottys ferie i Virginia ender i hva som ser ut til å være et spøkelse fra den amerikanske borgerkrigen.

 Titler ikke utgitt på norsk 

The Egyptian Cat Mystery (1961) -Rick og Scotty reiser til Egypt og oppdager at en tilsynelatende uinteressant kattestatue inneholder en hemmelighet.
The Flaming Mountain (1962) -Rick og Scotty hjelper Spindrift-stiftelsens oppdrag med å redde en øy fra en aktiv vulkan.
The Flying Stingaree (1963) -Rick og Scotty slåss mot en gruppe av listige spioner etter å ha blitt trigget av mystiske UFO-observasjoner.
The Ruby Ray Mystery (1964) -Rick og Scotty befinner seg mellom Østen og Vesten men opplever mistillit og får livene satt i fare.
The Veiled Raiders (1965) -Rick og Scotty reiser til Nigeria for å teste laser-til-satellitt-kommunikasjon, og blir tatt til fange i Sahara-ørkenen av fiendtlig innstilte lokale beboere.
Rocket Jumper (1966) -Rick og Scotty bruker en rakettryggsekk for å redde sine kjære fra et skremmende komplott.
The Deadly Dutchman (1967) -Rick og Scotty's Euraparundreise blir forstyrret av en fiendtlig edelsteinsforhandler.
Danger Below! (1968) -Rick og Scotty undersøker årsaken til at en oljerigg eid av Spindrift sank.
The Magic Talisman (1990) -Rick og Scotty etterforsker mystiske hendelser som skjer i et bygg brukt for middagsservering med live trylleshow. Denne tittelen ble ikke publisert av Grosset & Dunlap men av Manuscript Press i et begrenset opplag på 500 bøker.
Rick Brant's Science Projects (1960) Rick og Scotty forklarer hemmelighetene bak mange av oppfinnelsene, kodene og logikken brukt i eventyrene deres.

 Liste over titler inkludert i e-boken "The Rick Brant Science-Adventure Series" 
Disse titlene er tilgjengelige fra Project Gutenberg.

Smuglerredet
Tungtvann-mysteriet
Gulljakt blant hodejegere
I kamp med Froskemennligaen
Rick Brant og radiogjengen
Rick Brant og rakettmysteriet
Rick Brant på piratjakt
Rick Brant og mysteriet med Det Blå Spøkelset
The Egyptian Cat Mystery
The Flaming Mountain
The Flying Stingaree

Referanser

Nasjonalbiblioteket

Eksterne lenker
 The Rick Brant Science-Adventure Series at series-books.com 
 Spindrift Island - Rick Brant website
 Rick Brant at the Series Bookcase
 The Rick Brant Science-Adventure Series at Amazon
 Rick Brant at Series Book

Kategori:Romanserier